Diari Oficial de la Generalitat Valenciana


Sumari del DOGV 9630, del 03-07-2023 (2023/7067)

RESOLUCIÓ de 19 de juny de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia i Administració Pública relativa a la inscripció en el Registre de fundacions de la Comunitat Valenciana d'una nova entitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9630

Data del DOGV
:   03-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7067


Data del document
:   19-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 19 de juny de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia i Administració Pública relativa a la inscripció en el Registre de fundacions de la Comunitat Valenciana d'una nova entitat. [2023/7067]  
La Secretaria Autonòmica de Justícia i Administració Pública ha dictat la resolució següent:  
- Resolució de 31 de maig de 2023, de la secretària autonòmica de Justícia i Administració Pública, per la qual es va acordar inscriure en el Registre de fundacions de la Comunitat Valenciana l'entitat denominada Fundación Soluzziona. Un Trabajo una Oportunidad. Fundació de la Comunitat Valenciana, amb el número 666V, aquesta es classifica de caràcter cultural. El domicili de la Fundació queda establit al carrer de Sant Vicent, núm. 53, pis 1r, porta 1, 46224 València.  
  
Fins i activitats:  
«La Fundació té com a fins:  
1. Formació no reglada de persones per a l'acompliment de tasques de neteja domèstica i tot tipus d'instal·lacions, jardineria, agricultura, cura de persones dependents (majors, menors, persones amb discapacitat o malaltes), personal d'hostaleria i qualsevol altre ofici demanat per la societat.  
2. Cerca d'ocupació per a persones que per la seua situació d'exclusió social i econòmica són especialment vulnerables per a la inserció en el mercat laboral.  
3. Activitats de caràcter educatiu, cultural, científic, esportiu, formatiu i social en el sentit més ampli, encaminades a col·laborar en la formació humana, professional, tècnica, ètica i cívica de tota classe de persones, especialment aquelles que per la seua situació econòmica i social tinguen una dificultat especial en l'accés a aquestes.  
4. La promoció i formació del voluntariat.»  
  
Beneficiaris:  
«La determinació dels beneficiaris, l'efectuarà el Patronat amb criteris d'imparcialitat i no discriminació entre les persones i entitats que formen part dels sectors de població compresos en els fins fundacionals.  
Les ajudes de tipus assistencial es distribuiran entre les persones i entitats que complisquen els requisits següents:  
a) Que sol·liciten una ajuda que la Fundació puga oferir.  
b) Que justifiquen l'aplicació d'aquesta a la finalitat per a la qual se sol·liciten.  
La Fundació podrà obtindre ingressos per les activitats que realitze sempre que això no implique una limitació injustificada de l'àmbit dels seus possibles beneficiaris.  
Ningú, ni individual, ni col·lectivament, podrà al·legar enfront de la Fundació cap dret al gaudi d'aquests beneficis, ni imposar-ne l'atribució a persones determinades.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del protectorat «donar publicitat a l'existència i les activitats de les fundacions», així com per apreciar-se la concurrència d'interés públic en el coneixement general d'aquesta.  
  
València, 19 de juny de 2023.- La consellera de Justícia, Interior i Administració Pública, p. d. (R. 02.08.2019; DOGV 8606, 05.08.2019), la secretària autonòmica de Justícia i Administració Pública: Isabel Gemma Fajardo García.